Lielās bezdelīgas

Lielās bezdelīgas, lielo bezdelīgu ģints (Cecropis) ir bezdelīgu dzimtas (Hirundinidae) dziedātājputnu ģints, kas apvieno 9 mūsdienās dzīvojošas sugas.World Bird List: Swallows Sastopamas galvenokārt Āfrikā un tropiskajā Āzijā, ziemeļaustrumu virzienā sasniedzot Japānu.Birds of New Guinea: Distribution, Taxonomy, and Systematics Vienas sugas — Daurijas bezdelīgas (Cecropis daurica) — izplatības areāls ietver arī Eiropas dienvidus. Tā mēdz klejot, un reizēm Daurijas bezdelīgu var novērot arī Latvijā. Kopumā šīs ģints sugām ir raksturīgi klejot, un dažas no tām sasniedz pat Austrāliju un Jaungvineju.

 Kopīgās īpašības 
Lielo bezdelīgu ģints sugas, salīdzinot ar citām bezdelīgām, ir nedaudz lielākas. Lielākā ģintī ir sarkankrūšu bezdelīga (Cecropis semirufa), kuras ķermeņa garums ir 24 cm, svars var sasniegt 40 g.Alive: Rufous-chested Swallow (Cecropis semirufa) Mazākā ir Abesīnijas bezdelīga (Cecropis abyssinica), kuras ķermeņa garums mazākiem īpatņiem ir 15 cm, svars 16 g.Alive: Lesser Striped Swallow (Cecropis abyssinica) Tām ir dziļi šķelta aste, un apspalvojumā vienmēr ir kaut kas sarkans vai ruds. Tās būvē slēgtas dubļu ligzdas, kurās iekšā var tikt pa tuneli.Winkler, David W.; Sheldon, Frederick H. (June 1993). "Evolution of nest construction in swallows (Hirundinidae): a molecular phylogenetic perspective" Proceedings of the National Academy of Sciences USA. 90 (12): 5705–5707. PMC 46790 Freely accessible. PMID 8516319. doi:10.1073/pnas.90.12.5705

 Sistemātika 
Lielo bezdelīgu ģints (Cecropis)
Abesīnijas bezdelīga (Cecropis abyssinica)
Daurijas bezdelīga (Cecropis daurica)
Lielā svītrainā bezdelīga (Cecropis cucullata)
Mošejas bezdelīga (Cecropis senegalensis)
Rietumāfrikas bezdelīga (Cecropis domicella)
Rudvēdera bezdelīga (Cecropis badia)
Sarkankrūšu bezdelīga (Cecropis semirufa)
Svītrainā bezdelīga (Cecropis striolata)
Šrilankas bezdelīga (Cecropis hyperythra)

 Atsauces 

 Ārējās saites 
Xeno-Canto: Genus Cecropis
iNaturalist: Genus Cecropis


Kategorija:Bezdelīgu dzimta